Julien Stéphan

Julien Stéphan (s. 18. syyskuuta 1980) on ranskalainen jalkapallovalmentaja ja entinen keskikenttäpelaaja.  

Julienin isä Guy Stéphan on myös jalkapallovalmentaja.GUY ET JULIEN STÉPHAN, L’ENTRETIEN PÈRE-FILS Le Figaro. Viitattu 24.6.2019. 

Uraa

Stéphan edusti pelaajaurallaan Ranskan alemmilla sarjatasoilla pelanneita joukkueita. Hän edusti Girondins Bordeaux'ta, PSG:tä ja Toulousea, mutta esiintyi vain joukkueiden reservimiehistöissä. Hän lopetti pelaajauransa vuonna 2008 FC Drouaisin joukkueessa.Spieler: Julien Stéphan Transfermarkt. Viitattu 24.6.2019. 

Valmennusuransa Stéphan aloitti Drouais'n juniorivalmentajana vuonna 2005. Lopetettuaan pelaajauransa Stéphan siirtyi LB Châteauroux'n organisaatioon, jossa valmensi kahden kauden ajan U19-joukkuetta. Hän toimi juniorivalmentajana myös Lorientissa ja Stade Rennaisissa.Trainer: Julien Stéphan Transfermarkt. Viitattu 24.6.2019.  Kesällä 2015 hänestä tuli Stade Rennaisin reservijoukkueen päävalmentaja.Julien Stéphan Stade Rennais. Viitattu 24.6.2019. 

Joulukuussa 2018 Stéphan nousi Rennaisin edustusjoukkueen päävalmentajaksi Sabri Lamouchin saatua potkut.Rennes : Sabri Lamouchi écarté, Julien Stéphan prend le poste d'entraîneur Eurosport. Viitattu 24.6.2019.  Stéphanin johdolla Stade Rennais selvitti historiallisesti tiensä Eurooppa-liigan pudotuspeleihin ja seura palkitsi hänet kesään 2020 ulottuvalla sopimuksella.Stade Rennais : Julien Stéphan confirmé comme entraîneur L'Equipe. Viitattu 24.6.2019.  Ranskan cupissa Stéphan luotsasi Rennaisin loppuotteluun, jossa joukkue kaatoi PSG:n rangaistuspotkukilpailun jälkeen 6–5 ja voitti seurahistorian ensimmäisen pokaalin 48 vuoteen.Rennes stunned Paris St-Germain on penalties to win their first French Cup since 1971 BBC Football. Viitattu 24.6.2019.  Ranskan liigassa Rennais paransi sijoitustaan neljällä pykälällä ja oli lopulta kymmenes. Kauden jälkeen seura teki Stéphanin kanssa kesään 2022 ulottuvan jatkosopimuksen. Stade Rennais: Julien Stéphan prolonge jusqu’en 2022 à la tête des Rouge et Noir 20minutes.fr. Viitattu 24.6.2019. 

Kaudella 2019/20 Stéphan luotsasi Rennes'n kamppailemaan europelipaikoista Ligue 1:ssä. Joukkuen syyskausi oli heikompi, sillä Rennes voitti vain kolme kauden kymmenestä ensimmäisestä ottelustaan, mutta tulokset paranivat ja joulukuun alusta koronapandemian vuoksi kauden viimeiseksi jääneelle 28. kierrokselle Rennes hävisi vain kolme ottelua. Loppusijoitus ennen aikojaan päättyneellä kaudella oli kolmas, mikä oli seuran paras sijoitus pääsarjassa. Ranskan cupissa puolustavat mestarit putosivat välierissä AS Saint-Étiennelle.Saint-Etienne vs. Rennes  2 - 1 Soccerway. Viitattu 10.3.2021.  Kaudella 2020/21 Rennes pelasi kohtuullisen syyskauden, mutta lyhyen talvitauon jälkeen Stéphan onnistui luotsaamaan joukkueensa voittoon vain yhdessä kymmenestä ottelusta. Hän erosi päävalmentajan tehtävästään maaliskuun alussa 2021.Stéphan resigns from Rennes Ligue 1. Viitattu 10.3.2021. 

Heinäkuussa 2021 Stéphan aloitti RC Strasbourgin päävalmentajana.Julien Stéphan nouvel entraîneur de Strasbourg L'Equipe. Viitattu 20.7.2021.  Hän luotsasi Strasbourgin kaudella 2021/22 Ranskan liigassa kuudenneksi, mikä oli joukkueen paras sijoitus sitten kauden 1979/80. Kausi 2022/23 sujui kehnommin ja lopulta putoamiskamppailuun liigan toiseksi viimeiseksi vajonnut Strasbourg erotti Stéphanin tammikuussa 2023.Strasbourg sack Julien Stephan  Sportsmax.tv. Viitattu 10.1.2023. 

Marraskuun puolivälissä 2023 Stéphan palasi Stade Rennais'n päävalmentajaksi.Bruno Genesio n'est plus l'entraîneur de Rennes, Julien Stéphan le remplace (officiel) L'Equipe. Viitattu 10.12.2023.  Hän luotsasi seuran kauden päätteeksi liigassa sijalle 10 ja Ranskan cupissa välieriin. Kausi 2024/25 alkoi kangerrellen ja Stéphan sai potkut marraskuussa 2024 Rennais'n majaillessa liigassa sijalla 13.Julien Stéphan mis à pied, Sampaoli proche d'un accord avec Rennes L'Equipe. Viitattu 19.12.2024. 

Saavutukset
 Ranskan cup: 2019

Lähteet

Luokka:Ranskalaiset jalkapallovalmentajat
Luokka:Ranskalaiset jalkapalloilijat
Luokka:Vuonna 1980 syntyneet
Luokka:Elävät henkilöt